Dagtilbuds-, Skole- og Familieudvalget (DSFU) — 2023-10-09

Punkt 1: Godkendelse af dagsorden
Sagsnummer: EMN-2022-06016

Punkt 2: Drøftelse og beslutning om skolestruktur for området Gødvad, Dybkær og Grauballe ifbm. ny skolebygning i Eriksborg
Sagsnummer: EMN-2022-04184
Resumé: På DSFU-mødet den 12. juni 2023 sendte udvalget to scenarier vedr. skolestruktur for området Gødvad, Dybkær og Grauballe i forbindelse med ny skolebygning i Eriksborg i høring ved berørte skolebestyrelser og lokalråd i området. Disse to scenarier beskrev både organisering af ny skolebygning i Eriksborg, samt de skoledistriktsændringer dette vil betyde. På baggrund af høringer og materiale skal den endelige skolestruktur for området drøftes og besluttes.
Indstilling: Skolechefen indstiller til byrådet  at høringssvar og materiale fra den politiske sag fra 12. juni 2023 omhandlende de to scenarier vedr. skolestruktur for området Gødvad, Dybkær og Grauballe i forbindelse med ny skolebygning i Eriksborg drøftes og scenarie A eller B besluttes. Vælges scenarie A vil distriktsgrænserne blive som beskrevet i bilag 2. Vælges scenarie B vil distriktsgrænserne blive som beskrevet i bilag 3.  at ændringerne træder i kræft ved indskrivning til 0. klasse til skoleåret 2024/25  at søskendekriterier følger den nuværende styrelsesvedtægt bilag 2.03 Optagelse af elever.  at skoledistriktsgrænser omkring stævnepladsen ændres, uanset om scenarie A eller B vælges  at beslutningerne konsekvensrettes i styrelsesvedtægtens bilag 2.01: Antal skoler og omfang og 2.02: Skoledistriktsopdeling.

Punkt 3: Godkendelse af serviceniveau for rutekørsel på skoleområdet
Sagsnummer: EMN-2023-02817
Resumé: Som følge af Plan- og Vejudvalgets beslutning om at hjemtage skolebusruterne 21-25 og 27-29 fra Midttrafik fra næste skoleår, er Skoleafdelingen i gang med at planlægge næste skoleårs køreplaner for skolebusserne i de berørte områder. I denne forbindelse har Skoleafdelingen brug for, at der fastsættes et serviceniveau for antallet af morgen- og eftermiddagskørsler for rutekørsel til de enkelte skoler.
Indstilling: Skolechefen indstiller til Dagtilbuds-, Skole- og Familieudvalget  at der godkendes et serviceniveau for rutekørsel på skoleområdet på én morgenkørsel og to eftermiddagskørsler pr. dag pr. skole.

Punkt 4: Drøftelse af årsplan for Dagtilbuds-, Skole- og Familieudvalget 2024
Sagsnummer: EMN-2023-04436
Resumé: Årsplan for udvalgets arbejde i 2024 fremsendes til drøftelse.
Indstilling: Direktør Peter Sinding Poulsen indstiller til Dagtilbuds-, Skole- og Familieudvalget  at udvalget drøfter forslag til årsplan for 2024

Punkt 5: Godkendelse af beslutning om ikke at iværksætte en handleplan på baggrund af Danmarkskortet 2022
Sagsnummer: EMN-2023-00717
Resumé: Ankestyrelsen offentliggør hvert år en kommuneopdelt statistik over det forudgående års omgørelsesprocenter i klagesager efter lov om social service. I Silkeborg Kommune er omgørelsesprocenten på social- og børnehandicapområdet lavere end landsgennemsnittet. På voksenhandicapområdet er omgørelsesprocenten højere end landsgennemsnittet. Det er et lovkrav, at byrådet beslutter, om der skal iværksættes en handleplan med henblik på styrkelse af den juridiske kvalitet i sagsbehandlingen på baggrund af Danmarkskortet.
Indstilling: Socialchefen, Børne- og Familiechefen og Sundhed-og Omsorgschefen indstiller til byrådet,  at orienteringen tages til efterretning  at beslutning om ikke at iværksætte en handleplan på baggrund af Danmarkskortet 2022 godkendes

Punkt 6: Orientering om tilsynsrapport vedr. Silkeborg Krisecenter
Sagsnummer: EMN-2023-04300
Resumé: Socialtilsyn Nord har udarbejdet en tilsynsrapport for Silkeborg Krisecenter. Tilsynet vurderer, at Silkeborg Krisecenter fortsat kan godkendes som tilbud jf. lov og Socialtilsyn § 5 stk. 1. Herunder vurderes det, at tilbuddet har den fornødne kvalitet vurderet ud fra kvalitetsvurderingens 8 temaer jf. lov om Socialtilsyn § 6, stk. 2.
Indstilling: Børne- og Familiechefen indstiller til Dagtilbuds-, Skole og Familieudvalget,  at orienteringen tages til efterretning

Punkt 7: Til orientering
Sagsnummer: EMN-2022-06016

Punkt 8: Underskriftsside
Sagsnummer: EMN-2022-06016